Poštovani roditelji,

došao je trenutak polaska Vašeg prvašića u školu. Drago nam je što će Vaše dijete postati učenikom naše škole i što ćemo narednih godina surađivati u njegovom odgoju i obrazovanju.

Sva djeca koja su do 1. travnja navršila šest godina školski su obveznici.

**Utvrđivanje psihofizičke spremnosti djece za školu provodit će se nakon 31. ožujka pa sve do 15. lipnja 2024. godine putem aplikacije Terminko:** [**https://www.terminko.hr/**](https://www.terminko.hr/)**.**

Nakon izbora odgovarajućeg termina, nije potrebna dodatna najava dolaska. Novi termini u aplikaciji bit će dostupni nakon što se svi ponuđeni popune.

**Molimo Vas da rezervirate termin samo ako imate prebivalište/boravište na upisnom području naše škole!**

**Upisno područje OŠ Ivana Meštrovića čine ulice:**

 Bjelovarska ul., Brušanska ul., Daruvarska ul., **Dugoratska ul. (zajedničko upisno područje s OŠ Bartola Kašića)**, Fužinska ul., Granička ul., Graničarska ul., Horvaćanska cesta od 120 do 146A, Hrgovići od 1 do 53 i od 2 do 28, Hudovljanska ul., Ilirska grana, Ilirska ul., Jelašićev odvojak, Jelašićeva ul., Kružna ul. od 1 do 29 i od 2 do 26, Kamenička ul., Klekova grana, Klekova ul.,  **Komiška ul. (zajedničko upisno područje s OŠ Bartola Kašića)**, **Komiški odvojak (zajedničko upisno područje s OŠ Bartola Kašića)**, Koprivnička ul., Kosinjska ul., **Krapanjska ul. (zajedničko upisno područje s OŠ Bartola Kašića)**, Krašička ul., Križevačka ul., Ljubljanska avenija od 61 do 75 i od 60 do 74, Medačka ul., Našička ul., Nečujamska ul., Ogulinska ul., **Otavička ul. (zajedničko upisno područje s OŠ Bartola Kašića)**, Oštarijska ul., **Palagruška ul. (zajedničko upisno područje s OŠ Bartola Kašića)**,**Pakoštanska ul. (zajedničko upisno područje s OŠ Bartola Kašića)**, Perušička ul., Podkapelska ul., Predovečka ul., Repinečka ul., **Rogoznička ul. (zajedničko upisno područje s OŠ Bartola Kašića)**, Sigetečka ul., Smiljanska ul., Stobrečka ul., Sudovečka ul., **Sukošanska ul. (zajedničko upisno područje s OŠ Bartola Kašića)**, Svibanjska ul., Trogirska ul., **Tučepska ul. (zajedničko upisno područje s OŠ Bartola Kašića)**, **Ul. Antuna Stipančića (zajedničko upisno područje s OŠ Bartola Kašića)**, Ul. Antuna Štrbana, Ul. Augusta Prosenika, Ul. Bernarda Vukasa od 1 do 31 i od 2 do 20, Ul. Hrvoja Macanovića 1 do 45 i od 2 do 14, Ul. Janeza Polde, Ul. Josipa Prikrila, Ul. Ladislava Štritofova, Ul. Luke Kaliterne, Ul. Marice Barić, Ul. Marijana Dragmana, Ul. Martina Pušteka, **Ul. Stjepana Ljubića Vojvode (zajedničko upisno područje s OŠ Bartola Kašića)**, Ul. Vlade Ranogajca, **Ul. Zvonimira Cimermančića (zajedničko upisno područje s OŠ Bartola Kašića)**, Vojakovačka ul., **Zaostroška ul. (zajedničko upisno područje s OŠ Bartola Kašića), Zatonska ul. (zajedničko upisno područje s OŠ Bartola Kašića), Živogoška ul. (zajedničko upisno područje s OŠ Bartola Kašića)**, Žurkovska grana, Žurkovska ul.

Molimo roditelje djece koji dijele zajedničko upisno područje Osnovne škole Ivana Meštrovića i Osnovne škole Bartola Kašića da nas kontaktiraju na telefon 01/ 3632 217 (stručna suradnica pedagoginja) kako bi ih pravovremeno obavijestili o mjestu utvrđivanja psihofizičkog stanja djeteta.

Molimo Vas da se (ako je moguće) u školu naručujete u terminu nakon što ste dogovorili termin pregleda kod školske liječnice, dr. Štimac-Miling (također putem aplikacije <https://www.terminko.hr/> ).

Školsku liječnicu možete dobiti i na telefon 01/ 3831-541 (parni datumi – prijepodne, neparni datumi – poslijepodne).

Na pregled u školu, u točno zakazano vrijeme, dijete dovodi roditelj ili zakonski skrbnik.

Povjerenstvo za utvrđivanje psihofizičkog stanja djeteta i procjene zrelosti za upis u 1. razred osnovne škole u školi provode pedagoginja, psihologinja, socijalna pedagoginja, učiteljica razredne nastave te učiteljica hrvatskog jezika. Procjena zrelosti djeteta za upis u 1. razred u školi traje oko 30 minuta. U okviru procjene obavlja se i kratak razgovor s roditeljem/starateljem djeteta.

**Za dolazak u školu, molimo da pripremite sljedeću dokumentaciju:**

**1. Rodni list djeteta ili izvadak iz matice rođenih s OIB-om (može biti stariji od 6 mjeseci) – preslika**

**2. Potvrde o zaposlenju za oba roditelja (ako želite upisati dijete u produženi boravak)**

**3. Potvrdu o prebivalištu/ boravištu (za podstanare ili ako ste se nedavno doselili na naše upisno područje)**

**4. Zdravstvenu dokumentaciju: nalaz logopeda, psihologa, vještačenje CZSS ili dr. (ukoliko je dijete bilo na nekoj obradi ili u tretmanu) – preslika**

**5. Rješenje o skrbništvu (za razvedene roditelje) – preslika**

**6. Mišljenje vrtića za dijete (za prijevremeni upis ili odgodu upisa u 1. razred)**

Za upise izvan upisnog područja potrebno je podnijeti pisanu molbu OŠ Ivana Meštrovića s navedenim razlozima za upis izvan upisnog područja te obaviti utvrđivanje psihofizičkog stanja djeteta pri školi i liječniku kojem primarno pripadaju po mjestu prebivališta/boravišta.

Odluku o upisu učenika u osnovnu školu kojoj ne pripada prema upisnom području donosi Gradski ured za obrazovanje, sport i mlade.

U slučaju prijevremenog upisa u prvi razred, roditelji se prije procjene psihofizičkog stanja djeteta obraćaju Gradskom uredu s ciljem uvrštavanja djeteta na popis školskih obveznika, najkasnije do 31. ožujka 2024. godine. Za dijete koje je bilo uključeno u predškolski program, roditelji su dužni osim zahtjeva dostaviti i mišljenje stručnog tima predškolske ustanove o psihofizičkom stanju djeteta, a ako dijete nije pohađalo predškolski odgoj i obrazovanje, bit će upućeno na psihološko testiranje kako bi se utvrdila njegova spremnost za uključivanje u osnovnoškolski odgoj i obrazovanje.

**Za sve ostale informacije možete poslati upit na e-mail:** **mestrovic.upisi@gmail.com** **.**

Veselimo se novoj generaciji naših učenika!

Hvala na razumijevanju i do ponovnog susreta, srdačno Vas pozdravljamo.

Stručni tim Osnovne škole Ivana Meštrovića